13 iunie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale pentru o **serie de localități din județul Dâmbovița:**

Ca urmare a executării lucrărilor de modernizare pentru stația de regalare măsurare aparținând Transgaz, ce alimentează **localitățile Bălănești, Colacu, Ghergani, Ghimpați, Mavrodin, Răcari, Săbiești și Stănești, din județul Dâmbovița**, **Distrigaz Sud Rețele** **a sistat alimentarea cu gaze naturale în localitățile respective pentru intervalul 13 iunie, ora 06:00 – 15 iunie, ora 20:00.**

Ca urmare a acestei măsuri, sunt afectați **1.391** **de clienți casnici și non-casnici,** situați în aceste localități din județul Dâmbovița.

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*